laion/Wikipedia-Exotic huggingface dataset:
রাবনাবাদ নদী

রাবনাবাদ নদী বাংলাদেশের দক্ষিণ-পশ্চিমাঞ্চলের পটুয়াখালী জেলার একটি নদী। নদীটির দৈর্ঘ্য ২৮ কিলোমিটার, গড় প্রস্থ ১৮৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক রাবনাবাদ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮২। রাবনাবাদ নদীটি পটুয়াখালী জেলার রাংগাবালী উপজেলার চালিতাবুনিয়া ইউনিয়ন এলাকায় প্রবাহমান লোহালিয়া নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার মৌডুবী ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। বাংলাদেশের নদীর তালিকা বাংলাদেশের বড় নদীসমূহ মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৭১। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
বিষ্ণুপ্রিয়া মণিপুরী উইকিপিডিয়া

বিষ্ণুপ্রিয়া মণিপুরী উইকিপিডিয়া হল উইকিপিডিয়ার বিষ্ণুপ্রিয়া মণিপুরী সংস্করণ। উইকিমিডিয়া ফাউন্ডেশন পরিচালিত এ ওয়েবসাইটটি ২০০৬ সালের নভেম্বরে চালু করা হয়। উইকিপিডিয়াটি ২০০৬ সালের ২১ নভেম্বরে ৫,০০০ নিবন্ধের মাইলফলক অতিক্রম করে এবং একই সালের ২৪ ডিসেম্বর ১০,০০০ নিবন্ধে উত্তীর্ণ হয়। ২০১৫ সালে এ নিবন্ধ সংখ্যা বৃদ্ধি পেয়ে ২৫,০০০ হাজারে উন্নীত হয়। ২৫ ফেব্রুয়ারি ২০১৬ তারিখে, বিষ্ণুপ্রিয়া মণিপুরী উইকিপিডিয়ার নিবন্ধ সংখ্যা ২৫,০৬২ এবং অধিক (আলাপ পাতা, পুনঃনির্দেশ পাতা, টেমপ্লেটসহ) পাতার সংখ্যা ৫৭,৫৯২টি। এছাড়াও নিবন্ধিত ব্যবহারকারীর সংখ্যা ১৫,১৭৯ জন। সব মিলিয়ে উইকিপিডিয়াসমূহের তালিকায় ২০,০০০+ নিবন্ধ বিভাগে এবং ৯৮তম বৃহৎ উইকিপিডিয়া অবস্থানে রয়েছে। আগস্ট ২০২৪ অনুযায়ী এই উইকিপিডিয়ায় মোট ২৫,০৮৭টি নিবন্ধ, ২৬,০০০ জন ব্যবহারকারী, ২ জন প্রশাসক ও ৪১টি ফাইল আছে এবং সর্বমোট সম্পাদনা সংখ্যা ৮,৯৩,৯৯৯টি। বিষ্ণুপ্রিয়া মণিপুরী উইকিপিডিয়ার পরিসংখ্যান উইকিপিডিয়া মুক্ত বিশ্বকোষ-এর বিষ্ণুপ্রিয়া মণিপুরী উইকিপিডিয়া সংস্করণ বিষ্ণুপ্রিয়া মণিপুরী উইকিপিডিয়া (বিষ্ণুপ্রিয়া মণিপুরী)
মোহাম্মদ শাহজাদ (দ্ব্যর্থতা নিরসন)

মোহাম্মদ শাহজাদ (আমিরাতি ক্রিকেটার) - আমিরাতি ক্রিকেটার। মোহাম্মাদ শেহজাদ - আফগান ক্রিকেটার। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
মোহাম্মদ শাহজাদ (আমিরাতি ক্রিকেটার)

একই নামের অন্য ব্যক্তির জন্য দেখুন মোহাম্মাদ শেহজাদ। মোহাম্মদ শাহজাদ (জন্ম: ১৫ আগস্ট, ১৯৭৯) পাঞ্জাবে জন্মগ্রহণকারী পাকিস্তানি বংশোদ্ভূত আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের ভূমিকায় অবতীর্ণ হয়ে থাকেন। ডানহাতে ব্যাটিংয়ের পাশাপাশি মিডিয়াম ফাস্ট বোলিং করে থাকেন তিনি। ২ মে, ২০১৪ তারিখে এসিসি প্রিমিয়ার লীগে আফগানিস্তানের বিপক্ষে তার ওডিআই অভিষেক ঘটে। সর্বশেষ ২ ডিসেম্বর, ২০১৪ তারিখে একই দলের বিপক্ষে খেলেন। ৯ জুলাই, ২০১৫ তারিখে আইসিসি বিশ্ব টুয়েন্টি২০ বাছাইপর্বের প্রতিযোগিতায় স্কটল্যান্ডের বিপক্ষে টুয়েন্টি২০ আন্তর্জাতিকে অভিষিক্ত হন তিনি। বাংলাদেশে অনুষ্ঠিত ২০১৬ সালের এশিয়া কাপের টুয়েন্টি২০ আন্তর্জাতিক প্রতিযোগিতায় অংশগ্রহণের লক্ষ্যে আমিরাত ক্রিকেট বোর্ড কর্তৃক ঘোষিত দলে তিনিও অন্যতম সদস্য মনোনীত হন। "Asian Cricket Council Premier League, 2014"। ESPN Cricinfo। সংগ্রহের তারিখ ২৮ নভেম্বর ২০১৪।  "ICC World Twenty20 Qualifier, 1st Match, Group B: Scotland v United Arab Emirates at Edinburgh, Jul 9, 2015"। ESPN Cricinfo। সংগ্রহের তারিখ ৯ জুলাই ২০১৫।  "United Arab Emirates Squad, Asia Cup 2016"। ESPNcricinfo। সংগ্রহের তারিখ ১৪ ফেব্রুয়ারি ২০১৬।  মোহাম্মদ তৌকির ২০১৬ এশিয়া কাপ সংযুক্ত আরব আমিরাত জাতীয় ক্রিকেট দল ইএসপিএনক্রিকইনফোতে মোহাম্মদ শাহজাদ (ইংরেজি)
বান্দসা নদী

বান্দসা নদী বাংলাদেশের উত্তর-পূর্বাঞ্চলের ময়মনসিংহ জেলার ফুলপুর ও তারাকান্দা উপজেলার একটি নদী। বান্দসা নদী ময়মনসিংহ জেলার ফুলপুর উপজেলার ভাইটকান্দি ইউনিয়নে প্রবহমান খাড়িয়া নদী থেকে উৎপত্তি লাভ করেছে। অতঃপর এই নদীর জলধারা তারাকান্দা উপজেলার ডাকুয়া ইউনিয়নের মগড়া নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না। তারাকান্দা উপজেলা শহর এই নদীর তীরে অবস্থিত। বাংলাদেশের নদীর তালিকা বাংলাদেশের বড় নদীসমূহ ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৯৯, আইএসবিএন ৯৭৮-৯৮৪-৮৯৪৫-১৭-৯। মানিক মোহাম্মদ রাজ্জাক, বাংলাদেশের নদনদী: বর্তমান গতিপ্রকৃতি, কথাপ্রকাশ, ঢাকা, ফেব্রুয়ারি, ২০১৫, পৃষ্ঠা ৬০৭, ISBN 984-70120-0436-4.
মিরগী নদী

মিরগী নদী বাংলাদেশের উত্তর-পূর্বাঞ্চলের শেরপুর জেলার একটি নদী। নদীটির দৈর্ঘ্য ৬২ কিলোমিটার, গড় প্রস্থ ৩৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মিরগী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭১। মিরগী নদীটি শেরপুর জেলার শ্রীবরদী উপজেলার টানাটিহাটি ইউনিয়ন এলাকার মিরগী বিল হতে উৎপত্তি লাভ করেছে। অতঃপর এই নদীর জলধারা শেরপুর সদর উপজেলার মধ্য দিয়ে প্রবাহিত হয়ে একই জেলার নকলা উপজেলার চর অষ্টাধর ইউনিয়ন পর্যন্ত প্রবাহিত হয়ে পুরাতন ব্রহ্মপুত্র নদীতে নিপতিত হয়েছে। নদীটি স্থানীয়ভাবে উজানে মিরগী, এরপর খড়িকাটা খাল, তেনাছেঁড়া খাল এবং ভাটিতে আবার মিরগী নামে পরিচিত। উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহনা থাকলেও ভাটিতে সারাবছরই পানিপ্রবাহ পরিদৃষ্ট হয়। বাংলাদেশের নদীর তালিকা বাংলাদেশের বড় নদীসমূহ মানিক মোহাম্মদ রাজ্জাক (ফেব্রুয়ারি ২০১৫)। "উত্তর-পূর্বাঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ২১৯-২২০। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) উইকিমিডিয়া কমন্সে মিরগী নদী সংক্রান্ত মিডিয়া রয়েছে।
রাজশাহী সরকারি বালিকা উচ্চ বিদ্যালয়

রাজশাহী সরকারি বালিকা উচ্চ বিদ্যালয় রাজশাহী কোর্ট অঞ্চলের হেলেনাবাদে মডেল স্কুল হিসাবে ১৯৬৭ সালে বাংলাদেশ সরকার স্থাপন করে। এটি হেলেনাবাদ গার্লস স্কুল নামেও স্থানীয়ভাবে পরিচিত। ১৯৬৭ সালের ১ জানুয়ারী যশোরের অধিবাসী আলহাজ্জ এতিমন নেছা প্রধান শিক্ষিকা পদে যোগদান করেন। স্কুল প্রতিষ্ঠা লগ্নে তিনি হেলেনাবাদ সরকারি কলোনীতে বাস করতেন। ১৯৬৭ সালের ১৫ ফেব্রুয়ারি তারিখে মিসেস মমতাজ জাহান, অশ্বিনীকুমার শাহা ও হাসিনা রহমান সহকারী শিক্ষিকা হিসাবে যোগদান করেন। এই চার জনই ছিলেন প্রতিষ্ঠাতা শিক্ষক। মোঃ আশরাফ ও মুংলী (সাঁওতাল) নামের দুজন পিয়ন ছিলেন। ১৯৬৭ সালের মার্চে ৬ষ্ঠ হতে অষ্টম শ্রেণী পর্যন্ত স্কুলটি যাত্রা শুরু করে। বিদ্যালয় নির্মাণ না হওয়ার কারণে প্রধান শিক্ষিকার বাসভবনে ক্লাস হতো। ১৯৬৮ সালে একাডেমিক ভবনে ক্লাশ শুরু হয়। ১৯৬৮ সালে নবম, ১৯৬৯ সালে দশম শ্রেণী খোলা হয় এবং ১৯৭০ সালে এই স্কুলের ছাত্রীরা প্রথম এসএসসি পরীক্ষায় অংশগ্রহণ করে। ১৯৬৯ সালেই এ বিদ্যালয়ে এসএসসি পরীক্ষার প্রথম কেন্দ্র হয়। এইচ (H) প্যাটার্নের দু ব্লক বিশিষ্ট স্কুল ভবনটির জমির পরিমাণ ৬.৬৬ একর। স্কুল চত্বরে তিন তলা বিশিষ্ট ৪৮ আসনের একটি ছাত্রী হোস্টেল ও প্রধান শিক্ষকের একটি বাসভবন আছে। এক জন প্রধান শিক্ষকসহ মোট শিক্ষক সংখ্যা ২৬ জন। রাজপাড়া মহল্লায় অবস্থিত সরকারি প্রাথমিক বিদ্যালয়টি এক সময় এই স্কুলের অধীনে ছিল। রাজশাহী কলেজ নিউ গভঃ ডিগ্রী কলেজ রাজশাহী কলেজিয়েট স্কুল রাজশাহী লোকনাথ উচ্চ বিদ্যালয় সিরোইল সরকারি উচ্চ বিদ্যালয় "বাংলাদেশ ব্যুরো অব এডুকেশনাল ইনফরমেশন অ্যান্ড স্ট্যাটিসটিক্স (ব্যানবেইনস)"। শিক্ষাসংশ্লিষ্ট তথ্য : রাজশাহী সরকারি বালিকা উচ্চ বিদ্যালয়। ৪ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৬।  "শিক্ষা প্রতিষ্ঠান / City Portal of Rajshahi, Bangladesh"। রাজশাহী সরকারী বালিকা উচ্চ বিদ্যালয়, হেলেনাবাদ। Rajshahi City Corporation। [স্থায়ীভাবে অকার্যকর সংযোগ]
খাড়িয়া নদী

খাড়িয়া নদী বাংলাদেশের উত্তর-পূর্বাঞ্চলের ময়মনসিংহ জেলার ময়মনসিংহ সদর ও ফুলপুর উপজেলার একটি নদী। খাড়িয়া নদী ময়মনসিংহ সদর উপজেলার অষ্টাধর ইউনিয়নে প্রবহমান পুরাতন ব্রহ্মপুত্র নদী থেকে উৎপত্তি লাভ করেছে। অতঃপর এই নদীর জলধারা ফুলপুর উপজেলার বালিয়া ইউনিয়নে ভোগাই নদীতে পতিত হয়েছে। এই নদীতে জোয়ারভাটা খেলে না। নদীটিতে সাধারণত বন্যা হয় না। ফুলপুর উপজেলা শহর এই নদীর তীরে অবস্থিত। বাংলাদেশের নদীর তালিকা ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৯৯, আইএসবিএন ৯৭৮-৯৮৪-৮৯৪৫-১৭-৯। মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৬০৭। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) উইকিমিডিয়া কমন্সে খাড়িয়া নদী সংক্রান্ত মিডিয়া রয়েছে।
লোহালিয়া নদী

লোহালিয়া নদী বাংলাদেশের দক্ষিণ-পশ্চিমাঞ্চলের বরিশাল ও পটুয়াখালী জেলার একটি নদী। নদীটির দৈর্ঘ্য ৯৩ কিলোমিটার, গড় প্রস্থ ৩২৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লোহালিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮৪। লোহালিয়া নদীটি বরিশাল জেলার বাকেরগঞ্জ উপজেলার দুরগাপাশা ইউনিয়ন এলাকায় প্রবহমান তেঁতুলিয়া নদী হতে উৎপত্তি লাভ করেছে। অতঃপর এই নদীর জলধারা একই জেলার দুধাল, কবাই, কাঞ্চিপাড়া, হানুয়া, মুরাদিয়া, লোহালিয়া, আমখোলা, গজালিয়া, গোলখালি ও ডাকুয়া ইউনিয়ন পেরিয়ে পটুয়াখালী জেলার গলাচিপা উপজেলার চালিতাবুনিয়া ইউনিয়ন পর্যন্ত প্রবাহিত হয়ে রাবনাবাদ নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক তৃতীয় শ্রেণির নৌপথ হিসেবে স্বীকৃত। বাংলাদেশের নদীর তালিকা বাংলাদেশের বড় নদীসমূহ মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৭২। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
মৌলিক ইংরেজি ভাষা

মৌলিক ইংরেজি একটি ইংরেজি-ভিত্তিক নিয়ন্ত্রিত ভাষা যা ভাষাবিদ ও দার্শনিক "চার্লস কে ওজডেন" মূলত আন্তর্জাতিক সহযোগী ভাষা হিসেবে, এবং যাদের মাতৃভাষা ইংরেজি নয় তাদের ইংরেজি শিক্ষা দেওয়ার জন্য একটি সাহায্যকারী মাধ্যম হিসাবে প্রবর্তন করেছিলেন। মৌলিক ইংরেজি হল, প্রকৃতার্থে, একটি সরলীকৃত নিয়মিত ব্যবহৃত ইংরেজি ভাষার সংগ্রহ। ওজডেন এর ১৯৩০ সালের বইয়ে Basic English: A General Introduction with Rules and Grammar, মৌলিক ইংরেজি ভাষা উপস্থাপন করা হয়েছিল। English প্রবেশদ্বার Readability Plain English Simplified English Special English International English General Service List Academic word list Bible in Basic English Controlled vocabulary Seaspeak Français tirailleur I. A. Richards & Christine Gibson, Learning Basic English: A Practical Handbook for English-Speaking People, New York: W. W. Norton & Co. (1945) Basic English: A Protest, Joseph Albert Lauwerys, F. J. Daniels, Robert A. Hall Jr., London: Basic English Foundation, 1966. An answer to Robert A. Hall, Jr.'s criticism. উইকিপিডিয়া মুক্ত বিশ্বকোষ-এর মৌলিক ইংরেজি ভাষা সংস্করণ উইকিঅভিধানে মৌলিক ইংরেজি ভাষা শব্দটি খুঁজুন। Charles Kay Ogden, Basic English: A General Introduction with Rules and Grammar ওয়েব্যাক মেশিনে আর্কাইভকৃত ১২ মার্চ ২০১৬ তারিখে, London: Paul Treber Charles Kay Ogden, Basic English and Grammatical Reform, Cambridge: The Orthological Institute. (1937). How Basic is Basic English? Harper's Magazine article ogden.basic-english.org ওয়েব্যাক মেশিনে আর্কাইভকৃত ২০ নভেম্বর ২০১২ তারিখে Ogden's books and wordlists online and several discussions. www.basic-english.org ওয়েব্যাক মেশিনে আর্কাইভকৃত ১২ ডিসেম্বর ২০১০ তারিখে Ongoing project to support and update Ogden's Basic (with downloads). THE REFERENCE SHELF Vol. 17. ওয়েব্যাক মেশিনে আর্কাইভকৃত ৭ আগস্ট ২০২০ তারিখে No. 1 ওয়েব্যাক মেশিনে আর্কাইভকৃত ৭ আগস্ট ২০২০ তারিখে A discussion about Basic English, with supporters and critics. VOA News - Voice of America Special English - News Radio for English Learners Online tool which might help you to write Basic English texts - Detect words which are not in some dictionary. Ogden's Basic English dictionary list included. Essential World English - some criticisms of Basic English and suggestions for overcoming its problems
ইন্টারনেটে ব্যবহৃত ভাষাসমূহ

ইন্টারনেটে কোন ভাষাটি সবচেয়ে বেশি ব্যবহৃত হয়েছে তা সবার অজানা, তবে প্রায় অর্ধেক ওয়েবসাইটের হোমপেজ প্রদর্শিত হয় ইংরেজি ভাষায়। এছাড়াও অন্যান্য ভাষার তথ্যের সাথেও ইংরেজি পরিলক্ষিত হয়। ১৮ মার্চ ২০১৫ শীর্ষ ১০.১ মিলিয়ন ওয়েবসাইটে বিভিন্ন বিষয়বস্তুতে ব্যবহৃত ভাষার পরিসংখ্যান অনুসারে।: All other languages are used in less than ০.১% of websites. Even including all languages, percentages may not sum to ১০০% because some websites contain multiple content languages. Estimates of the number of Internet users by language as of November ৩০, ২০১৫: ইন্টারনেট সেবা প্রদানকারী ইন্টারনেট প্রোটোকল NET.LANG: Towards a multilingual cyberspace ওয়েব্যাক মেশিনে আর্কাইভকৃত ৪ মার্চ ২০১৬ তারিখে Laurent VAnnini and Hervé le crosnier (eds.), Maaya Network, C&F éditions, March 2012, 446 pp., আইএসবিএন ৯৭৮-২-৯১৫৮২৫-০৮-৪ "Usage of content languages for websites"। W3Techs.com। সংগ্রহের তারিখ ২৪ মার্চ ২০১৫।  Pimienta, Daniel, Prado, Daniel and Blanco, Álvaro (২০০৯)। "Twelve years of measuring linguistic diversity in the Internet: balance and perspectives"। United Nations Educational, Scientific and Cultural Organization। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) "Number of Internet Users by Language" ওয়েব্যাক মেশিনে আর্কাইভকৃত ২৬ এপ্রিল ২০১২ তারিখে, Internet World Stats, Miniwatts Marketing Group, 30 November 2015, accessed 6 January 2016 Internet World Users by Language ওয়েব্যাক মেশিনে আর্কাইভকৃত ২৬ এপ্রিল ২০১২ তারিখে, Internet World Stats. "Estimation of English and non-English Language Use on the WWW", Gregory Grefenstette and Julien Nioche, in Proceedings of RIAO'2000, Content-Based Multimedia Information Access, Paris, 12–14 April 2000, pp. 237–246. World GDP by Language 1975–2002, Mark Davis, Unicode Technical Note #13 (2003). "Writing the Web’s Future in Many Languages", Daniel Sorid, New York Times, 30 December 2008. Statistical Survey Report on Internet Usage in China, China Internet Network Information Center (2009), English translation. List of CNNIC statistical reports, China Internet Network Information Center (1997-2010). Measuring Linguistic Diversity on the Internet, UNESCO (2006). Twelve years of measuring linguistic diversity in the Internet, UNESCO (2009). Language Observatory, Japan Science and Technology Agency (2012). Observatory of linguistic and cultural diversity on the Internet, Networks and Development Foundation, FUNRDES (July 2012). টেমপ্লেট:আমেরিকা বিষয় টেমপ্লেট:Internet in Europe টেমপ্লেট:Internet in Oceania প্রবেশদ্বার:  ভাষা
রাধা কৃষ্ণ (চলচ্চিত্র)

রাধা কৃষ্ণ ১৯৯২ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন মতিন রহমান। এতে শ্রেষ্ঠাংশে অভিনয় করেছেন ইলিয়াস কাঞ্চন, রোজিনা, আনোয়ারা, আমির সিরাজী প্রমুখ। এতে অভিনয়ের মাধ্যমে শ্রেষ্ঠ পার্শ্বচরিত্রে অভিনেত্রী হিসেবে আনোয়ারা ও গানে কণ্ঠ দিয়ে শ্রেষ্ঠ নারী কণ্ঠশিল্পী হিসেবে সাবিনা ইয়াসমিন জাতীয় চলচ্চিত্র পুরস্কার পান। ইলিয়াস কাঞ্চন রোজিনা আনোয়ারা আমির সিরাজী রাধা কৃষ্ণ ছায়াছবির গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা। "চলচ্চিত্র নির্মাতা মতিন রহমানকে হুমকি"। দৈনিক মানবজমিন। ঢাকা, বাংলাদেশ। ১৯ অক্টোবর ২০১৫। ২০ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৬।  ইলা মুৎসুদ্দী (৩ এপ্রিল ২০১৪)। "জনপ্রিয় নায়ক ইলিয়াস কাঞ্চন"। দৈনিক আজাদী। ঢাকা, বাংলাদেশ। সংগ্রহের তারিখ ২৬ ফেব্রুয়ারি ২০১৬। [স্থায়ীভাবে অকার্যকর সংযোগ] "﻿কিংবদন্তি সেই মায়ের গল্প"। ইত্তেফাক। ৫ জানুয়ারী ২০১৭। ৯ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০২১।  "সাড়ে ছয়শো চলচ্চিত্রের অভিনেতা আমির সিরাজী"। দৈনিক ডেসটিনি। ঢাকা, বাংলাদেশ। ৩১ ডিসেম্বর ২০১২। ১৮ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৬।  "সংগীতের অহংকার সাবিনা ইয়াসমিন"। দৈনিক আজাদী। ঢাকা, বাংলাদেশ। ২৪ জানুয়ারী ২০১৩। ২০১৫-১২-০৮ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৬।  ইন্টারনেট মুভি ডেটাবেজে রাধা কৃষ্ণ (ইংরেজি)
৩৯তম জাতীয় চলচ্চিত্র পুরস্কার (বাংলাদেশ)

৩৯তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত পুরস্কার। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ২৫ ফেব্রুয়ারি, ২০১৬ তারিখে তথ্য মন্ত্রণালয়ে থেকে একটি প্রজ্ঞাপন জারির মাধ্যমে 'জাতীয় চলচ্চিত্র পুরস্কার ২০১৪' ঘোষণা করা হয়। এই বছর ২৬টি শ্রেণীতে ২৯ জন শিল্পী ও কুশলীকে ‘জাতীয় চলচ্চিত্র পুরস্কার ২০১৪’ প্রদান করা হয়। এই বছর সর্বোচ্চ ৫টি পুরস্কার পায় মাসুদ পথিক পরিচালিত সরকারি অনুদানের ছবি ‘নেকাব্বরের মহাপ্রয়াণ’। এছাড়া সৈকত নাসির পরিচালিত ‘দেশা: দ্য লিডার’ চলচ্চিত্রটি ৪টি পুরস্কার লাভ করে। দেশা দ্য লিডার গান গেয়ে প্রথমবারের মতো জাতীয় চলচ্চিত্র পুরস্কারে ভূষিত হন মাহফুজ আনাম জেমস। আজীবন সম্মাননা পান অভিনেতা সৈয়দ হাসান ইমাম ও অভিনেত্রী রানী সরকার। ১১ মে ২০১৬ তারিখে বঙ্গবন্ধু আন্তর্জাতিক সম্মেলন কেন্দ্রে প্রধানমন্ত্রী শেখ হাসিনা ২০১৪ সালের জাতীয় চলচ্চিত্র পুরস্কার প্রাপ্তদের হাতে পুরস্কার তুলে দেন। আজীবন সন্মাননা - সৈয়দ হাসান ইমাম ও রানী সরকার বিশেষ শাখায় শ্রেষ্ঠ শিশু শিল্পী - মারজান হোসেন জারা (চলচ্চিত্র - মেঘমল্লার) তথ্য মন্ত্রণালয় ২৫ ফেব্রুয়ারি পুরস্কার ঘোষণা করে। এতে শ্রেষ্ঠ চলচ্চিত্র, শ্রেষ্ঠ কাহিনীকার ও শ্রেষ্ঠ সংলাপ রচয়িতা এই তিন শাখায় বৃহন্নলা পুরস্কার লাভ করে। পুরস্কার ঘোষণার পর এই চলচ্চিত্রের নির্মাতার উপর গল্প চুরি করার অভিযোগ ওঠে। অভিযোগ ওঠে ছবিটি সৈয়দ মুস্তাফা সিরাজ রচিত গল্প 'গাছটি বলেছিল' অবলম্বনে নির্মাণ করা হয়েছে। পরবর্তীতে, অভিযোগ খতিয়ে দেখতে তথ্য মন্ত্রণালয় চলচ্চিত্রের পরিচালক মুরাদ পারভেজকে কারণ দর্শানোর নোটিস দেয় ও একটি তদন্ত কমিটি গঠন করে। পরে তদন্ত কমিটি অভিযোগের সত্যতা পাওয়ার পর মন্ত্রিপরিষদের সভায় চলচ্চিত্রটিকে দেয়া তিনটি শাখার সবকটি পুরস্কার বাতিলের সিদ্ধান্ত নেয়া হয়। "জাতীয় চলচ্চিত্র পুরস্কার ২০১৪ ঘোষণা"। দৈনিক জনকণ্ঠ। ঢাকা, বাংলাদেশ। ২৬ ফেব্রুয়ারি ২০১৬। সংগ্রহের তারিখ ২৬ মার্চ ২০১৬।  "'বাসি' জাতীয় চলচ্চিত্র পুরস্কার এবং তারপর…"। ভোরের কাগজ। ঢাকা, বাংলাদেশ। ২৭ ফেব্রুয়ারি ২০১৬। সংগ্রহের তারিখ ২৬ মার্চ ২০১৬। [স্থায়ীভাবে অকার্যকর সংযোগ] "অশুভ শক্তি দমনে চলচ্চিত্র হতে পারে অন্যতম মাধ্যম"। প্রথম আলো। ২৬ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১২ মে ২০১৬।  "জাতীয় চলচ্চিত্র পুরস্কার ২০১৪ - সেরা ছবি বৃহন্নলা, সেরা পরিচালক জাহিদুর রহিম অঞ্জন"। এনটিভি অনলাইন। ঢাকা, বাংলাদেশ। ২৫ ফেব্রুয়ারি ২০১৬। সংগ্রহের তারিখ ২৬ মার্চ ২০১৬।  "জাতীয় চলচ্চিত্র পুরস্কার ২০১৪-এর খসড়া চূড়ান্ত সেরা অভিনেতা ফেরদৌস অভিনেত্রী মৌসুমী ও মিম"। দৈনিক মানবজমিন। ঢাকা, বাংলাদেশ। ২০ ফেব্রুয়ারি ২০১৬। সংগ্রহের তারিখ ২৬ মার্চ ২০১৬।  "জাতীয় চলচ্চিত্র পুরস্কার ২০১৪ ঘোষণা"। বণিক বার্তা। ঢাকা, বাংলাদেশ। ২৬ ফেব্রুয়ারি ২০১৬। ২০১৬-০৪-২৩ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০১৬।  "গল্প 'চুরি' বিতর্কে মুরাদ পারভেজ! | banglatribune.com"। বাংলা ট্রিবিউন। ২০১৬-০৫-০৩ তারিখে মূল থেকে আর্কাইভ করা। সংগ্রহের তারিখ ২০১৬-০৪-২০।  "'বৃহন্নলা' বিতর্ক তদন্তে কমিটি"। বিডিনিউজ টোয়েন্টিফোর ডটকম। ২০১৬-০৮-০৬ তারিখে মূল থেকে আর্কাইভ করা। সংগ্রহের তারিখ ২০১৬-০৪-২০।  "'বৃহন্নলা' চলচ্চিত্রের ইতিহাসে লজ্জাজনক ঘটনা"। প্রথম আলো। সংগ্রহের তারিখ ২০১৬-০৪-২০।
ইসোমিপ্রাজল

ইসোমিপ্রাজল (ইংরেজি: Esomeprazole) হচ্ছে একটি প্রোটন পাম্প ইনহিবিটর যা H+/K+-এটিপেজ কে নিবৃত করার মাধ্যমে গ্যাস্ট্রিক এসিড নিঃসরণ কমায়। এটি ডিসপেপসিয়া, পেপ্টিক আলসার, গ্যাস্ট্রইসোফ্যাজিয়াল রিফ্লাক্স ডিজিজ ও জলিনজার-এলিসন সিনড্রোম এর চিকিৎসায় ব্যবহৃত হয়। ইসোমিপ্রাজল হলো ওমিপ্রাজল-এর এস-এনানশিওমার। ইসোমিপ্রাজল স্ট্রোনশিয়াম-এর জেনেরিক ভার্শন বিশ্বব্যাপী বিক্রিত হচ্ছে। গ্যাস্ট্রইসোফ্যাজিয়াল রিফ্লাক্স ডিজিজ, পেপ্টিক আলসার, ইসোফ্যাগাসের ক্ষয়মূলক প্রদাহের চিকিৎসায় ইসোমিপ্রাজল ব্যবহৃত হয়। এছাড়া দীর্ঘমেয়াদী ব্যথানাশক ওষুধ সেবনের ফলে সৃষ্ট পাকস্থলীর আলসার প্রতিরোধে ব্যবহার করা হয়। ক্রন্স ডিজিজের সাথে সম্পর্কিত অন্ত্রীয় ঘা এর চিকিৎসাতেও এর ব্যবহার রয়েছে। সাধারণ পার্শ্বপ্রতিক্রিয়াসমূহ হচ্ছে মাথাব্যথা, পাতলা পায়খানা, বমিভাব, পেট ফাঁপা, ক্ষুধাবোধ কমে যাওয়া, কোষ্ঠকাঠিন্য, মুখ শুকিয়ে যাওয়া, পেটব্যথা ইত্যাদি। প্রোটন পাম্প ব্যবহারের সাথে নিতম্ব ভেঙে যাবার ঝুঁকি রয়েছে। এছাড়া ক্লস্ট্রিডিয়াম ডিফিসিল ডায়রিয়া হবার সম্ভাবনা আছে। রোগীদের নিবিড় পরিচর্যা কেন্দ্রে আলসার প্রতিরোধ করার জন্য এটা ব্যবহৃত হলেও এক্ষেত্রে নিউমোনিয়া হবার সম্ভাবনা ৩০% বেড়ে যায়। "Esomeprazole brand names"। ১৮ জুন ২০২০ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৬।  "Esomeprazole"। মেরিয়াম-ওয়েবস্টার ডিকশনারি (ইংরেজি ভাষায়)। সংগ্রহের তারিখ ২০১৬-০১-২১।  Drugs.com International brand names Page accessed January 17, 2015 "Esomeprazole Magnesium"। The American Society of Health system Pharmacists। সংগ্রহের তারিখ ৩ এপ্রিল ২০১১।  Li J, Zhao J, Hamer-Maansson JE, Andersson T, Fulmer R, Illueca M, Lundborg P (মার্চ ২০০৬)। "Pharmacokinetic properties of esomeprazole in adolescent patients aged 12 to 17 years with symptoms of gastroesophageal reflux disease: A randomized, open-label study"। Clin Ther। 28 (3): 419–27। ডিওআই:10.1016/j.clinthera.2006.03.010। পিএমআইডি 16750456।  "Nexium side effects"। Drug information online। Drugs.com। সংগ্রহের তারিখ ২০০৯-০৬-২৩।  Yang YX, Lewis JD, Epstein S, Metz DC (২০০৬)। "Long-term proton pump inhibitor therapy and risk of hip fracture"। JAMA। 296 (24): 2947–53। ডিওআই:10.1001/jama.296.24.2947। পিএমআইডি 17190895।  "Proton pump inhibitors and Clostridium difficile"। Bandolier। ২০০৩। ২০১২-১২-২৩ তারিখে মূল থেকে আর্কাইভ করা। সংগ্রহের তারিখ ২০০৭-০৭-১৩।  Herzig SJ, Howell MD, Ngo LH, Marcantonio ER (২০০৯)। "Acid-suppressive medication use and the risk for hospital-acquired pneumonia"। JAMA। 301 (20): 2120–8। ডিওআই:10.1001/jama.2009.722। পিএমআইডি 19470989।  Nexium official site Details for Nexium Esomeprazole strontium site U.S. National Library of Medicine: Drug Information Portal - Esomeprazole টেমপ্লেট:প্রোটন পাম্প ইনহিবিটর
পাবনা মানসিক হাসপাতাল

পাবনা মানসিক হাসপাতাল মানসিকভাবে প্রতিবন্ধী, অসুস্থ অথবা আহতকে ঔষধ ও শল্যচিকিৎসা এবং যথাযথ সেবাশুশ্রূষা প্রদানকারী প্রতিষ্ঠান। এটি বাংলাদেশের একমাত্র মানসিক হাসপাতাল। পাবনা মানসিক হাসপাতালে সরকার অনুমোদিত একটি জনকল্যাণ সংস্থা রয়েছে। রোগীরা সুস্থ হওয়ার পর তাদের নিজ বাড়িতে পৌঁছানোর খরচ এই সংস্থা বহন করে। জীবন রক্ষাকারী ঔষধপত্রও এই সংস্থা সরবরাহ করে থাকে। এছাড়াও হাসপাতালে থাকা অবস্থায় সক্ষম রোগীদের চাকুরি বা কাজের ব্যবস্থাও এই সংস্থাটিই করে। পাবনা শহর থেকে তিন কি: মি: দূরে হেমায়েতপুর ইউনিয়নে ১৯৫৭ সালে পাবনা শহরের শীতলাই জমিদার বাড়িতে তৎকালীন পাবনা জেলার সিভিল সার্জন ডাঃ মোহাম্মদ হোসেন গাংগুলী এই হাসপাতালটি প্রতিষ্ঠা করেন। প্রতিষ্ঠার বছরেই হাসপাতালের কার্যক্রম শুরু হয়। প্রথম বছর হাসপাতালে মানসিক রোগী ভর্তি হয়েছিল ৮০ জন। পাবনা জেলা শহর থেকে প্রায় ৮ কিলোমিটার দূরে সদর উপজেলার হিমাইতপুর ইউনিয়নের হিমাইতপুর গ্রামে হাসপাতালের জন্য ১১১.২৫ একর জমি অধিগ্রহণ করে হাসপাতাল নির্মাণের কার্যক্রম শুরু হয়। নির্মাণ কাজ শেষ হয় ১৯৫৯ সালে এবং হাসপাতালটি স্থানান্তরিত হয় (তম্মধ্যে ৩০ একর জমি পাবনা মেডিকেল কলেজকে হস্তান্তর করা হয়েছে)। অধিগ্রহণ করা জমির সিংহভাগই ছিল পাবনার আধ্যাত্মিক সাধক ঠাকুর অনুকূল চন্দ্রের। প্রাথমিক পর্যায়ে শয্যা সংখ্যা ছিল ৬০। পরে ১৯৬৬ সালে প্রথম দফায় শয্যা সংখ্যা বাড়িয়ে ১৫০ ও পরে ২০০টি করা হয়। ১৯৯৬ সালে শেষ দফায় ৫০০ শয্যায় উন্নীত করা হয় এই হাসপাতালটিকে। বর্তমানে হাসপাতালের মোট ১৯টি ওয়ার্ডের মধ্যে ৫টি নারী রোগীদের জন্য বরাদ্দ। আর বাকি ১৪ টি ওয়ার্ডে পুরুষ রোগী ভর্তি আছে। মোট শয্যার ৩৫০টি নন-পেয়িং (তম্মধ্যে ৭০ টি উন্নয়ন খাত) এবং ১৫০টি পেয়িং (তম্মধ্যে ৩০ টি উন্নয়ন খাত)। হাসপাতালের দ্বিতল ভবন, বহির্বিভাগ, প্রশাসনিক ভবন, ওষুধ সংরক্ষণ ভবন, মালামাল সংরক্ষণ ভবন, রান্নাঘর, ধোপাঘর, বিনোদন বিভাগ, সিনেমা হল, হস্তশিল্প ভবন, তাঁতশিল্প ভবন, কর্মকর্তা-কর্মচারীদের আবাসিক ভবন ও কটেজ মিলিয়ে মোট ৫৩টি ভবন রয়েছে। রোগীদের কক্ষে গান শোনার জন্য প্রতিটি কক্ষে সাউন্ড সিস্টেমের ব্যবস্থা রয়েছে। রয়েছে টেলিভিশন দেখার সুবিধা। এ ছাড়া হাসপাতালের চারপাশ নজরদারিতে রাখার জন্য ১০৭টি ক্লোজড সার্কিট ক্যামেরা লাগানো হয়েছে। লোডশেডিংয়ের সময় হাসপাতাল যাতে অন্ধকারে না থাকে, সে জন্য ৪৮টি সোলার বাতি স্থাপন করা হয়েছে। প্রতিটি ওয়ার্ডে দুটি করে সোলার লাইট লাগানোর পরিকল্পনা রয়েছে। রোগীদের জন্য একটি লাইব্রেরি তৈরির কাজ শুরু করা হয়েছে। নারী রোগীদের সুন্দর অবকাশ কাটানোর জন্য একটি ছোট্ট পার্ক ও হ্যান্ডবল খেলার জন্য একটি কোর্ট রয়েছে। তা ছাড়া ইনডোর রোগীদের হাতের কাজ শেখানো হয়, নিয়মিত পত্রিকা পড়তে দেয়া হয়। বাংলাদেশ সরকারের সমাজকল্যাণ অধিদপ্তর থেকে এই সংস্থা বাৎসরিক অনুদান পায়। এছাড়া এটি দুগ্ধখামার, কৃষি খামারসহ কয়েকটি প্রকল্পও পরিচালনা করে। এসব কার্যক্রম থেকে অর্জিত অর্থ রোগীদের কল্যাণে ব্যবহূত হয়। বিভিন্ন বেসরকারি সংস্থা এবং ব্যক্তিগত ও ব্যবসায়িক প্রতিষ্ঠান থেকেও সংস্থাটি অনুদান পায়। হার্ডিঞ্জ ব্রিজ পাবনা চিনি কল লিমিটেড ঈশ্বরদী রপ্তানি প্রক্রিয়াকরণ অঞ্চল "Pabna District / পাবনা জেলা"। পাবনা মানসিক হাসপাতাল। মন্ত্রিপরিষদ বিভাগ, এটুআই, বিসিসি ও বেসিস। ১০ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৬।  http://mentalhospital.pabna.gov.bd/bn/site/page/YcN0-এক-নজরে https://www.rtvonline.com/country/110242/পাবনা-মানসিক-হাসপাতালের-যতো-কথা